**Regler for brug af computere ved de skriftlige prøver**

**Fyn**

Det er prøvedeltagerens ansvar, at nedenstående regler overholdes.

Bliver det under prøven observeret, at prøvedeltageren bryder reglerne, medfører det øjeblikkelig bortvisning fra prøven.

**Udstyr**

* Du kan benytte skolens computer til prøven
* Computeren vil indeholde tilladte skriveprogrammer og adgang til tilladte ordbøger
* **Du må ikke være online under prøven.**
* Prøven skal foregå i stilhed. Lyd skal være slået fra.
* AOF Job & Dansk stiller printere til rådighed.

**Dokumenter**

* Før delprøven ”skriftlig fremstilling” vil du få udleveret et USB-stik med det prøvedokument, som skal anvendes til at skrive opgaven i.
* Hvis du under prøven åbner andre dokumenter, end dem på det udleverede USB-stik, medfører det bortvisning.

**Hjælp**

* HUSK at gemme dit dokument løbende på det udleverede USB-stik
* Der vil være IT-personale til stede under prøven, som kan hjælpe ved evt. tekniske problemer.

**Bluetooth**

* Bluetooth skal være slået fra.
* Bluetooth er generelt slået fra på computere som standard, men du skal tjekke, om der bliver udsendt Bluetooth signaler fra din computer.
* Mus, tastaturer og lignende, som bruger Bluetooth til forbindelse, er ikke tilladt.

**Internet**

* **Det er forbudt at anvende internet**. Trådløst net vil være slået fra på skolens computere-

**Stave- og grammatikkontrol**

* Det er tilladt at bruge **elektronisk ordbog**. De tilladte ordbøger ift. Din prøve vil være tilgængelig på skolens computer, så den kan anvendes **uden internetforbindelse**.
* IPad og andre elektroniske hjælpemidler til oversættelse er ikke tilladt til prøven.
* ”Grammatikkontrol og løbende grammatikkontrol” vil være slået fra ved prøvens begyndelse.
* Stavekontrol er tilladt.

**Du skal printe**

* Prøven skal være printet og forefindes på papir ved prøvens afslutning.
* Du må ikke printe efter prøvens afslutning.
* Prøvevagterne vil hjælpe dig med at få printet din opgavebesvarelse. Det er dit eget ansvar at tage højde for, at der ofte er kø de sidste minutter, før prøven slutter, fordi mange gerne vil udskrive.